Държавен вестник, бр. 64, 2010 г., стр. 89

БРОЙ  64	
Д Ъ Р Ж А В Е Н  В Е С Т Н И К 	
СТР.  89  
(6) Участниците в организирания пазар „ден 
напред“ заплащат еднократна такса за регис­
трация, годишна такса и такса за търгувано 
количество, определени от електроенергийния 
системен оператор и одобрени от ДКЕВР.
(7) Изискванията относно предоставянето на 
гаранционни обезпечения в полза на електро­
енергийния системен оператор от участниците 
в организирания пазар „ден напред“, които са 
нетни купувачи на електрическа енергия, са 
посочени в глава десета на тези правила.
(8) Обезпечението по ал. 7 трябва да покрива 
най-малко очакваното задължение към електро­
енергийния системен оператор за период от 30 
календарни дни.
Чл. 36. (1) Дружествата по чл. 35, ал. 2 следва 
да подадат заявление за проверка на условията и 
регистрация на организирания пазар „ден напред“ 
съгласно образец, утвърден от електроенергийния 
системен оператор.
(2) Електроенергийният системен оператор 
разработва споразумение за участие в органи­
зиран пазар „ден напред“, което регламентира 
правата и задълженията на електроенергийния 
системен оператор като лице, което организира 
пазара „ден напред“ и е страна по всички сделки, 
сключени на него, от една страна, и участниците 
по чл. 35, ал. 2, от друга.
(3) Споразумението по ал. 2 след одобрение от 
ДКЕВР става неразделна част от тези правила.
(4) С подписването на споразумението по 
ал. 3 и предоставянето на обезпечението по 
чл. 35, ал. 7 участникът в пазара „ден напред“ 
се вписва в регистъра по чл. 37 и придобива 
право да изпраща предложения за продажба и 
предложения за покупка съгласно тези правила 
за търговия.
Чл. 37. (1) Електроенергийният системен 
оператор поддържа актуален регистър на учас­
тниците в организирания пазар „ден напред“.
(2) В регистъра по ал. 1 за всеки участник се 
съдържа минимум следната информация:
1. пълно наименовение, седалище по регис­
трация и лица, представляващи дружеството;
2. споразумение за участие в пазара „ден 
напред“, номер и дата;
3. идентификационен код за участие в пазара 
„ден напред“;
4. номер на лицензия;
5. дата на регистрация, дата на оттегляне, 
дата на отстраняване.
Раздел III
Условия за оттегляне и отстраняване от орга­
низирания пазар „ден напред“
Чл. 38. (1) Участник в пазара „ден напред“ има 
право да се оттегли от този пазар въз основа на 
писмено заявление, подписано от упълномощен 
представител на участника и изпратено минимум 
един месец преди датата, на която електроенер­
гийният системен оператор следва да прекрати 
регистрацията. 
(2) Електроенергийният системен оператор 
разглежда заявлението по ал. 1 в 15-дневен срок.
(3) Прекратяването на регистрацията и от­
разяването на промяната в регистъра по чл. 37 
се извършват след писмено уведомление до 
участника в пазара „ден напред“ и уреждане на 
взаимните задължения до деня на прекратяване 
на участието.
(4) Електроенергийният системен оператор 
освобождава гаранционното обезпечение по 
чл. 35, ал. 7 в срок 10 работни дни след датата 
на прекратяване на участието при условие, че 
всички фактури, издадени на името на участника 
за сделки, сключени на организирания пазар „ден 
напред“ до датата на прекратяване на участието, 
са платени в срок.
Чл. 39. (1) Електроенергийният системен 
оператор има право да отстрани участник от 
организирания пазар „ден напред“ и да прекрати 
регистрацията в следните случаи:
1. участник в пазара „ден напред“ не съблю­
дава изискванията на тези правила;
2. участник в пазара „ден напред“ не съблю­
дава изискванията на споразумението за участие 
в организирания пазар „ден напред“;
3. участник в пазара „ден напред“ не съ­
блюдава изискванията относно поддържането 
на гаранционно обезпечение и заплащането на 
дължимите суми в срок по сделките, регистри­
рани от оператора на организирания пазар „ден 
напред“, съгласно издадените фактури;
4. участник в организирания пазар „ден на­
пред“ многократно нарушава изискванията за 
участие, изискванията за обмен на информация и 
правилата за уреждане на взаимните задължения.
(2) За всеки един от случаите по ал. 1 елек­
троенергийният системен оператор изпраща 
известие за отстраняване от организирания па­
зар „ден напред“ минимум 5 работни дни преди 
датата на отстраняване с посочване на мотивите 
и датата на отстраняване.
(3) Отстраняването на участник от орга­
низирания пазар „ден напред“ се отразява в 
регистъра по чл. 37.
(4) Минимум шест месеца след датата на 
отстраняване по ал. 3 участникът има право 
да започне нова процедура по регистрация и 
подаване на заявление по чл. 36, ал. 1.
(5) При отнемане на лицензията на участ­
ник в пазара „ден напред“ от ДКЕВР или друг 
регулаторен орган, издал лицензията, електро­
енергийният системен оператор отстранява 
съответния участник незабавно и безусловно от 
организирания пазар „ден напред“, като предпри­
ема съответните стъпки по издаване на фактури 
и уреждане на взаимните задължения до датата 
на прекратяване на участието.
(6) Електроенергийният системен оператор 
освобождава гаранционното обезпечение по 
чл. 35, ал. 7 в срок 10 работни дни след датата 
на прекратяване на участието по ал. 2 и 5 при 
условие, че всички фактури, издадени на името на 
участника за сделки, сключени на организирания 
пазар „ден напред“ до датата на прекратяване, 
са платени в срок.
(7) Електроенергийният системен оператор 
има право да се удовлетвори от гаранционно­
то обезпечение по чл. 35, ал. 7 до размера на